

LĒMUMS

Ādažos, Ādažu novadā

2025. gada 28. augustā **Nr. 316**

**Par sadarbības līguma noslēgšanu ar Rīgas Tehnisko universitāti**

Sākot ar 2020./2021. mācību gada vispārējā izglītības sistēmā ir ieviests jauns mācību saturs visos izglītības posmos. Vispārējā vidējā izglītības posmā 12. klasēs no 2020./2021. mācību gada izglītības programmās notiek padziļināta mācību priekšmetu apguve.

Ādažu novada pašvaldība, Rīgas Tehniskā universitāte (RTU) un Ādažu vidusskola (ĀVS) 2022. gada 26. aprīlī noslēdza sadarbības līgumu Nr. JUR 2022-04/395 par vidusskolas programmas padziļinātās apguves kursiem ĀVS skolēniem mācību priekšmetos “Fizika II” un “Ķīmija II”, kā arī šajos priekšmetos iekļauto “Projekta darba” izstrādi, ko nodrošina RTU ar saviem personāla un telpu resursiem.

Sadarbības līgums bija spēkā līdz 2025. gada 1. jūlijam, un tā ietvaros 30 skolēni apguva zināšanas vienā no labākajām Latvijas universitātēm, kurā ir nodrošināta mūsdienu prasībām atbilstoša mācību vide. Apkopojot datus par skolas absolventiem, daudzi no tiem turpina studijas izvēlētajās fizikas un ķīmijas programmās augstākās izglītības iestādēs.

ĀVS ierosina turpināt sadarbību ar RTU līdz 2028. gada 1. jūlijam, lai attīstītu skolēnu pētnieciskās darba spējas, teorētiskās nodarbības un laboratorijas darbus mūsdienu prasībām atbilstošā mācību vidē.

Sadarbības līguma noslēgšana atbilst Ādažu novada Attīstības programmaas (2021.-2027.) vidējā termiņa prioritātes “VTP14: Attīstīta sadarbība ar citām pašvaldībām, iestādēm un organizācijām” rīcības virziena “RV14.1: Sadarbības veicināšana ar citām pašvaldībām, iestādēm un organizācijām” uzdevuma “U14.1.10: Īstenot sadarbību ar citām iestādēm” pasākumam “Ā14.1.10.1. Sadarbība ar augstākajām izglītības iestādēm”.

Līguma izpildei 2025./2026. mācību gadā nepieciešamais finansējums 29 skolēniem ir 25 000 *euro*, kas ir apstiprināti ĀVS 2025. gada budžetā tāmē. Turpmākajos gados nepieciešamie finanšu līdzekļi tiks iekļauti ĀVS kārtējā gada budžeta tāmēs.

Pamatojoties uz Pašvaldību likuma 4. panta pirmās daļas 4. punktu un Valsts pārvaldes iekārtas likuma 54. panta piekto daļu, Ādažu novada pašvaldības dome

**NOLEMJ**:

1. Atbalstīt Ādažu vidusskolā mācību priekšmetu “Fizika” un “Ķīmija” padziļināto apguvi, kā arī “Projekta darba” izstrādi šajos priekšmetos no 2025./2026. līdz 2027./2028. mācību gadam.
2. Slēgt sadarbības līgumu starp Ādažu novada pašvaldību, Ādažu vidusskolu un Rīgas Tehnisko universitāti 1. punkta izpildei, nosakot līguma termiņu no 2025. gada 1. septembra līdz 2028. gada 1. jūlijam.
3. Lēmuma izpildei nepieciešamos finanšu līdzekļus iekļaut ĀVS budžeta tāmēs, sākot ar 2026. gadu. 2026. gada budžeta tāmē iekļaut finanšu līdzekļus līdz 25000 *euro*.
4. Centrālās pārvaldes Juridiskajai un iepirkumu nodaļai līdz 2025. gada 4. septembrim sagatavot 1. punktā minēto sadarbības līgumu un organizēt tā parakstīšanu.
5. ĀVS direktorei nodrošināt 3. punkta izpildi un veikt pašvaldības un ĀVS kontaktpersonas pienākumus sadarbības līguma ietvaros.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU